钦定古今图书集成/明伦汇编/皇极典/第270卷 > 淮南子
## 钦定古今图书集成/明伦汇编/皇极典/第270卷 > 淮南子

也。设赏者，赏当赏也。法定之后，中程者赏，缺绳者诛。
尊贵者不轻其罚，而卑贱者不重其刑。犯法者，虽贤
必诛，中度者，虽不肖必无罪。是故公道通而私道塞
也。”古之置有司也，所以禁民，使不得自恣也；其立君
也，所以剬有司，使无专行也；法籍礼义者，所以禁君，
使无擅断也。人莫得恣则道胜，道胜则理达矣。故“反
于无为。”无为者，非谓其凝滞而不动，以其言莫从己
出也。夫寸生于“生于日，日生于形，形生于景，此
度之本也。乐生于音，音生于律，律生于风，此声之宗
也。法生于义，义生于众适，众适合于人心，此治之要
也。”故通于本者，不乱于末，睹于要者不惑于详，法者
非天堕非地，生发于人间而反以自正。是故有诸己
不非诸人，无诸己不求诸人，所立于下者不废于上，
所禁于民者不行于身。所谓亡国，非无君也，非无法
也。有法者而不用，与无法等。是故人主之立法，先自
为检式仪表，故令行于天下。孔子曰：“其身正，不令而
行；其身不正，虽令不从。”故禁胜于身，则令行于民矣。